Επιστροφή στα Περιεχόμενα

# Ρυθμίσεις προσαρμογέα

Η καρτέλα Για προχωρημένους εμφανίζει τις ιδιότητες συσκευής για τον προσαρμογέα WiFi που βρίσκεται εγκατεστημένος στον υπολογιστή σας. Αυτή η έκδοση του λογισμικού Intel® PROSet/Wireless WiFi είναι συμβατή με τους ακόλουθους προσαρμογείς:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6230
- Intel® Centrino® Advanced-N 6205
- Intel® Centrino® Advanced-N 6200
- Intel® Centrino® Wireless-N + WiMAX 6150
- Intel® WiFi Link 5300
- Intel® WiMAX/WiFi Link 5150
- Intel® WiFi Link 5100
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AGN
- Intel® PRO/Wireless 3945ABG Network Connection
- Intel® PRO/Wireless 3945BG Network Connection
- Intel® Centrino® Wireless-N 1030
- Intel® Centrino® Wireless-N 130
- Intel® Centrino® Wireless-N 100

## Τρόπος πρόσβασης

Χρήστες Windows* XP: Στο μενού για προχωρημένους του βοηθητικού προγράμματος του προσαρμογέα Intel® PROSet/Wireless WiFi Connection, κάντε κλικ στο Ρυθμίσεις προσαρμογέα. Επιλέξτε την καρτέλα Για προχωρημένους.

PROSet/Wireless Enterprise, στο μενού Για προχωρημένους του βοηθητικού προγράμματος Intel® PROSet/Wireless WiFi Connection, κάντε κλικ στο Ρυθμίσεις προσαρμογέα. Επιλέξτε την καρτέλα Για προχωρημένους.

Ανοίξτε τη Διαχείριση συσκευών και κάντε κλικ στον προσαρμογέα δικτύου WiFi. Στη συνέχεια, επιλέξτε την καρτέλα Για προχωρημένους.

## Περιγραφή ρυθμίσεων προσαρμογέα WiFi

Όνομα | Περιγραφή
--- | ---
Εύρος καναλιού 802.11n (2,4 GHz) | Ρυθμίστε το εύρος καναλιού υψηλής ρυθμαπόδοσης για να μεγιστοποιήσετε την απόδοση. Ρυθμίστε το εύρος καναλιού στο Aυτόματο ή στα 20 Mhz. Χρησιμοποιήστε τα 20 MΗz, αν απαγορεύονται τα κανάλια 802.11n. Αυτή η ρύθμιση ισχύει για κατάλληλους προσαρμογείς 802.11n μόνο. ΣΗΜΕΙΩΣΗ: Αυτή η ρύθμιση δεν ισχύει για τους ακόλουθους προσαρμογείς: Intel® Wireless WiFi Link 4965AGN (χρησιμοποιεί εύρος καναλιού 20 MHz μόνο)
Εύρος καναλιού 802.11n (5,2 GHz) | Ρυθμίστε το εύρος καναλιού υψηλής ρυθμαπόδοσης για να μεγιστοποιήσετε την απόδοση. Ρυθμίστε το εύρος καναλιού στο Aυτόματο ή στα 20 Mhz. Χρησιμοποιήστε τα 20 MΗz, αν απαγορεύονται τα κανάλια 802.11n. Αυτή η ρύθμιση ισχύει για κατάλληλους προσαρμογείς 802.11n μόνο. ΣΗΜΕΙΩΣΗ: Αυτή η ρύθμιση δεν ισχύει για τους ακόλουθους προσαρμογείς: Intel® WiFi Link 1000 Intel® Wireless WiFi Link 4965AGN
Λειτουργία 802.11n | Το πρότυπο 802.11n βασίζεται σε προηγούμενα πρότυπα 802.11 με την προσθήκη πολλαπλών κεραιών εκπομπής-λήψης (MIMO). Το MIMO αυξάνει την ρυθμαπόδοση δεδομένων για να βελτιωθεί ο ρυθμός μεταφοράς. Επιλέξτε Eνεργοποιημένη ή Απενεργοποιημένη για να ρυθμίσετε τη λειτουργία 802.11n του προσαρμογέα WiFi. Η προεπιλογή είναι Eνεργοποιημένη. Αυτή η ρύθμιση ισχύει για κατάλληλους προσαρμογείς 802.11n μόνο. ΣΗΜΕΙΩΣΗ: Για να επιτύχετε ρυθμούς μεταφοράς μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2*-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων. Ένας διαχειριστής μπορεί να ενεργοποιήσει ή να απενεργοποιήσει την υποστήριξη για τη λειτουργία υψηλής ρυθμαπόδοσης για να μειώσει την κατανάλωση ενέργειας ή προβλήματα με άλλες ζώνες ή ζητήματα συμβατότητας.
Κανάλι ad hoc | Εκτός και εάν άλλοι υπολογιστές στο δίκτυο ad hoc χρησιμοποιούν ένα διαφορετικό κανάλι από το προεπιλεγμένο, δεν υπάρχει ανάγκη να αλλάξετε το κανάλι. Τιμή: Επιλέξτε το επιτρεπτό κανάλι λειτουργίας από τη λίστα. 802.11b/g: Κάντε την επιλογή αυτή όταν χρησιμοποιείτε τη συχνότητα ζώνης ad hoc 802.11b και 802.11b (2,4 GHz). 802.11a: Κάντε την επιλογή αυτή όταν χρησιμοποιείτε τη συχνότητα ζώνης ad hoc 802.11a (5 GHz). Αυτή η ρύθμιση δεν ισχύει για τον προσαρμογέα Intel® WiFi Link 1000. ΣΗΜΕΙΩΣΗ: Όταν δεν εμφανίζεται ένα κανάλι 802.11a, δεν υποστηρίζεται η εκκίνηση δικτύων ad hoc για τα κανάλια 802.11a.
Διαχείριση ενέργειας ad hoc | Καθορίστε χαρακτηριστικά εξοικονόμησης ενέργειας για δίκτυα συσκευής προς συσκευή (ad hoc). Απενεργοποίηση: Επιλέξτε όταν συνδέεστε σε δίκτυα ad hoc που περιέχουν σταθμούς που δεν υποστηρίζουν διαχείριση ενέργειας ad hoc. Μέγιστη εξοικονόμηση ενέργειας: Επιλέξτε για να βελτιστοποιήσετε τη ζωή της μπαταρίας. Θορυβώδες περιβάλλον: Επιλέξτε για να βελτιστοποιήσετε την απόδοση ή τη σύνδεση με πολλαπλούς πελάτες.
Τρόπος λειτουργίας Ad Hoc QoS | Έλεγχος Quality of Service (QoS) σε δίκτυα ad hoc. Το QoS παρέχει τη δημιουργία προτεραιότητας της κίνησης από σημείο πρόσβασης μέσω ασύρματου LAN βάσει την ταξινόμησης κίνησης. Το WMM (Wi-Fi Multimedia) είναι πιστοποίηση QoS της Wi-Fi Alliance (WFA). Όταν είναι ενεργοποιημένο το WMM, ο προσαρμογέας WiFi χρησιμοποιεί WMM για να υποστηρίζει την επισήμανση προτεραιότητας και τις δυνατότητες δημιουργίας ουράς για δίκτυα Wi-Fi. Ενεργοποιήθηκε το WMM (προεπιλογή) Το WMM απενεργοποιήθηκε
Μη συμβατό με ισχυρά κανάλια | Αυτή η ρύθμιση επικοινωνεί στα περιβάλλοντα δίκτυα ότι ο προσαρμογέας WiFi δεν είναι συμβατός με κανάλια 40 MHz στη ζώνη των 2,4 GHz. Η προεπιλεγμένη ρύθμιση είναι η απενεργοποίηση ώστε ο προσαρμογέας να μη στέλνει αυτή την ειδοποίηση. ΣΗΜΕΙΩΣΗ: Αυτή η ρύθμιση δεν ισχύει για τους ακόλουθους προσαρμογείς: Intel® Wireless WiFi Link 4965AG_ Intel® PRO/Wireless 3945ABG Network Connection
Προστασία μεικτής λειτουργίας | Χρησιμοποιήστε την για να αποφεύγετε συγκρούσεις σε μικτό περιβάλλον 802.11b και 802.11g. Το Request to Send/Clear to Send (RTS/CTS) θα πρέπει να χρησιμοποιείται σε ένα περιβάλλον όπου οι πελάτες δεν ακούν ο ένας τον άλλο. Μπορείτε να χρησιμοποιήσετε το CTS-to-self για να κερδίσετε μεγαλύτερη ρυθμαπόδοση σε περιβάλλον όπου οι πελάτες βρίσκονται σε πολύ κοντινή απόσταση και μπορεί να ακούει ο ένας τον άλλο.
Διαχείριση ενέργειας | Σας επιτρέπει να επιλέξετε την ισορροπία μεταξύ της κατανάλωσης ενέργειας και της απόδοσης προσαρμογέα WiFi. Το ρυθμιστικό ενέργειας προσαρμογέα WiFi ορίζει την ισορροπία μεταξύ της πηγής τροφοδοσίας του υπολογιστή και της μπαταρίας. Χρήση προεπιλεγμένης τιμής: (Προεπιλογή) Οι ρυθμίσεις ενέργειας βασίζονται στην πηγή τροφοδοσία του υπολογιστή. Μη αυτόματα: Θέστε το ρυθμιστικό στην επιθυμητή ρύθμιση. Χρησιμοποιήστε τη χαμηλότερη ρύθμιση για μέγιστη διάρκεια ζωής της μπαταρίας. Χρησιμοποιήστε την υψηλότερη ρύθμιση για μέγιστη απόδοση. ΣΗΜΕΙΩΣΗ: Η εξοικονόμηση κατανάλωσης ενέργειας ποικίλει ανάλογα με τις ρυθμίσεις Δικτύου (υποδομής).
Δυναμικότητα περιαγωγής | Η ρύθμιση αυτή σας επιτρέπει να ορίσετε πόσο επιθετικά κάνει περιαγωγή ο ασύρματος πελάτης σας για να βελτιώσει τη σύνδεση σε σημείο πρόσβασης. Προεπιλεγμένη: Ισορροπημένη ρύθμιση μεταξύ μη περιαγωγής και απόδοσης. Χαμηλότερη: Ο ασύρματος πελάτης σας δεν θα κάνει περιαγωγή. Μόνο σημαντική υποβάθμιση της ποιότητας σύνδεσης προκαλεί την περιαγωγή σε άλλο σημείο πρόσβασης. Υψηλότερη: Ο ασύρματος πελάτης σας παρακολουθεί συνεχώς την ποιότητα σύνδεσης. Εάν προκύψει υποβάθμιση, προσπαθεί να βρει και να περιηγηθεί σε καλύτερο σημείο πρόσβασης.
Βελτίωση ρυθμαπόδοσης | Αλλάζει την τιμή του ελέγχου καταιγισμού πακέτων. Ενεργοποίηση: Επιλέξτε για να ενεργοποιήσετε την βελτίωση ρυθμαπόδοσης. Απενεργοποίηση: (Προεπιλογή) Επιλέξτε για να απενεργοποιήσετε την βελτίωση της ρυθμαπόδοσης.
Ισχύς μετάδοσης | Προεπιλεγμένη ρύθμιση: Υψηλότερη ρύθμιση ισχύος. Χαμηλότερη: Ελάχιστη κάλυψη: Ρυθμίστε τον προσαρμογέα στη χαμηλότερη ισχύ μετάδοσης. Σας επιτρέπει να επεκτείνετε τον αριθμό περιοχών κάλυψης ή να περιορίζετε την περιοχή κάλυψης. Μειώστε την περιοχή κάλυψης σε περιοχές με μεγάλη κίνηση για να βελτιώσετε την ποιότητα μετάδοσης και να αποφύγετε τη συμφόρηση και την παρεμβολή με άλλες συσκευές. Υψηλότερη: Μέγιστη κάλυψη: Ορίστε τον προσαρμογέα στο μέγιστο επίπεδο ισχύος μετάδοσης. Επιλέξτε για μέγιστη απόδοση και εύρος σε περιβάλλοντα με περιορισμένες πρόσθετες ραδιοσυσκευές WiFi. ΣΗΜΕΙΩΣΗ: Η βέλτιστη ρύθμιση είναι να ρυθμίζει πάντα ένας χρήστης την ισχύ μετάδοσης στο χαμηλότερο δυνατό επίπεδο που είναι ακόμη συμβατό με την ποιότητα των επικοινωνιών του. Αυτό επιτρέπει τον μέγιστο αριθμό ασύρματων συσκευών να λειτουργούν σε πυκνές περιοχές και τη μείωση της παρεμβολής με άλλες συσκευές με τις οποίες αυτή η ραδιοσυσκευή μοιράζεται το ίδιο ραδιοφάσμα. ΣΗΜΕΙΩΣΗ: Η ρύθμιση αυτή ισχύει όταν χρησιμοποιείται λειτουργία Δίκτυο (Υποδομή) ή Συσκευή προς συσκευή (ad hoc).
Ασύρματος τρόπος λειτουργίας | Επιλέξτε τη λειτουργία που θα χρησιμοποιήσετε για σύνδεση σε ασύρματο δίκτυο: Μόνο 802.11a Σύνδεση του προσαρμογέα WiFi μόνο σε δίκτυα 802.11a. Δεν ισχύει για όλους τους προσαρμογείς. Μόνο 802.11b: Σύνδεση του προσαρμογέα WiFi μόνο σε δίκτυα 802.11b. Δεν ισχύει για όλους τους προσαρμογείς. Μόνο 802.11g: Σύνδεση του προσαρμογέα WiFi μόνο σε δίκτυα 802.11g. 802.11a και 802.11g: Σύνδεση του προσαρμογέα WiFi μόνο σε δίκτυα 802.11a και 802.11g. Δεν ισχύει για όλους τους προσαρμογείς. 802.11b και 802.11g: Σύνδεση του προσαρμογέα WiFi μόνο σε δίκτυα 802.11b και 802.11g. Δεν ισχύει για όλους τους προσαρμογείς. 802.11a, 802.11b και 802.11g: (Προεπιλογή) - Συνδεθείτε με το ασύρματο δίκτυο 802.11a, 802.11b ή 802.11g. Δεν ισχύει για όλους τους προσαρμογείς.
OK | Αποθηκεύστε τις ρυθμίσεις και επιστέψτε στην προηγούμενη σελίδα.
Άκυρο | Κλείνει και ακυρώνει οποιαδήποτε αλλαγή.

### Προηγμένες επιλογές των Microsoft Windows* (Ρυθμίσεις προσαρμογέα)

Για πρόσβαση στις επιλογές Για προχωρημένους των Windows* XP:

1. Εκκινήστε τα Windows και συνδεθείτε με δικαιώματα διαχειριστή.
2. Από την επιφάνεια εργασίας σας, κάντε δεξί κλικ στο Ο υπολογιστής μου και κάντε κλικ στο Ιδιότητες.
3. Κάντε κλικ στην καρτέλα Υλικό.
4. Κάντε κλικ στο Διαχείριση συσκευών.
5. Κάντε διπλό κλικ στο Προσαρμογείς δικτύου.
6. Κάντε δεξί κλικ στο όνομα του εγκατεστημένου προσαρμογέα WiFi που χρησιμοποιείται.
7. Κάντε κλικ στο Ιδιότητες.
8. Επιλέξτε την καρτέλα Για προχωρημένους.
9. Επιλέξτε την Ιδιότητα που θέλετε (για παράδειγμα, προστασία μεικτής λειτουργίας, διαχείριση ενέργειας).
10. Για να επιλέξετε μια νέα τιμή ή ρύθμιση, κάντε κλικ στο Χρησιμοποίηση προεπιλεγμένης τιμής για απαλοιφή του πλαισίου ελέγχου. Στη συνέχεια, επιλέξτε μια νέα τιμή ή ρύθμιση. Κάντε κλικ στο πλαίσιο ελέγχου Χρησιμοποίηση προεπιλεγμένης τιμής για να επιστρέψετε στη προεπιλεγμένη τιμή. (Το πλαίσιο Χρησιμοποίηση προεπιλεγμένης τιμής δεν υπάρχει για όλες τις ιδιότητες, για παράδειγμα, το Κανάλι Ad Hoc. Στην περίπτωση αυτή, επιλέξτε απλά τη ρύθμιση που θέλετε.)
11. Για να αποθηκεύσετε τις ρυθμίσεις σας και να εξέλθετε από το παράθυρο, κάντε κλικ στο OK.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις